לאחר הצלחות כדוגמת "24" ו"אבודים" בשעות הפריים טיים של הטלוויזיה האמריקאית בראשית שנות ה-2000, כמה מהסדרות החדשות שצצו על המרקע שמרו על האופן הסדרתי של הז'אנר.
פירוש המונח.
בטלוויזיה הבריטית, המונח "סדרתי" (Serial) הוא שם נרדף למונח "מיני-סדרה" (Miniseries) בטלוויזיה האמריקנית, היינו, סדרה קצרת טווח בעלת שם ועלילה אחידים. סיומה של הסדרה הוא לעיתים סיומה של התוכנית כשלם. כאשר סדרות המשך יכולות להמשיך את העלילה שהתוותה בסדרה הראשונה (כדוגמת סדרות הספין אוף "CSI מיאמי" ו-"CSI ניו יורק" לסדרת הדרמה CSI, או סדרת הספין-אוף "אנג'ל" המהווה המשך לסדרה "באפי ציידת הערפדים").
עם הזמן, המונח "סדרת דרמה המשכית" נהפך למיושן, וזאת עקב השימוש השגור בפי הצופים בקשת סיפור (Story Arc). בנוסף, השימוש בקליף האנגרים מיוחס לרוב לסדרות הרפתקאות, כאשר יש צורך בהם כדי לעבור לפרסומות.
ברחבי העולם, אופרת הסבון נגזרת מהמונח "סדרתי". אולם, במשך הזמן היא קיבלה פרדיגמה משלה, כך שניתן לשייך אותה כז'אנר בפני עצמו.
היסטוריה.
עם התפתחותה של הטלוויזיה וירידת מספרם של קהל הצופים ההולך לקולנוע, הפקת סרטוני קולנוע נפסקה לנוכח המספר ההולך ומצטמצם של הצופים (וההכנסות). אך הסדרות המשיכו, בעברם למסך הקטן והודות לשידורים החוזרים.
פורמט הטלוויזיה הסדרתית המוכר כיום מקורו בתוכניות רדיו: אופרות סבון בנות 15 דקות ותוכניות הרפתקאות לילדים. תוכנית בשם "The Smith Family", ששודרה על בסיס יומי באמצע שנות ה-20 נחשבה ל"אבי-סבהּ של אופרות הסבון", ואילו תוכנית אחרת בשם "The Guiding Light" ("האור המנחה") שהחלה כתסכית רדיו בשנת 1937 והמשיכה עד 2009 בשידורה הטלוויזיוני, תוך שהיא מחזיקה בתואר "הסדרה הארוכה ביותר" לפי ספר השיאים של גינס (מעל 15,000 פרקים). כמה מן הדמויות באופרות הסבון תוארו כנושאות סבל ממושך, לרוב כתוצאה מהנושאים החברתיים והסוציו-אקונומיים של ימינו.
תוכניות טלוויזיה כ-"The Guiding Light" ואחרות היו פופולריות ביותר במהלך תור הזהב והכסף של הטלוויזיה, עד היום. בין הסדרות ניתן למנות את "As The World Turns" ("כשהעולם סובב"), שהתחילה שידוריה בשנת 1956 וירדה מהמסכים בספטמבר 2010; "בית חולים כללי" (מאז 1963); "ימי חיינו" (מאז 1965); "לחיות את החיים" (מאז 1968); "כל ילדיי" (מאז 1970); וצעירים חסרי מנוח (מאז 1973).
עידן אופרות הסבון שבשעות הפריים טיים עלה לשיא חדש עם תחילת שידורה של "דאלאס" בשנת 1978. זו הסדרה שהגדירה את השימוש בקליף האנגר, שעדיין בשימוש כיום. עלילות שעסקו במסתורין כדוגמת "האם סו-אלן תחיה?" או "מי ירה בג'יי אר?", נותרו ללא מענה אלא לאחר צפייה בעונה הבאה.
בשנות ה-80 נוספו סדרות פריים טיים נוספות כשושלת, "נוטס לנדינג" ו"פלקון קרסט", כמו גם סדרות דרמה המשכיות כ"בלוז לכחולי המדים" ו"מקום אחר" (St. Elsewhere).
שנות האלפיים.
לקראת סוף שנות ה-90, הפורמט הקיים של אופרות הסבון סיים להוביל את ז'אנר סדרת הדרמה ההמשכית בשעות הפריים טיים, וזאת כאשר סוג חדש של סדרות החל להתפתח. הסדרות החדשות הסתעפו לז'אנרים רבים אחרים שלא בהכרח בהגדרת אופרת הסבון, ושמרו על המבנה הסדרתי, אם כי קיימות סדרות דרמה שאינן מסווגות כהמשכיות לרוב, בהן כל פרק ופרק עסק בנושא משלו.
סדרות דרמה המשכיות.
מהסדרות שהחלו בשנות ה-90 וזמן שידורן הסתיים ניתן למנות את סדרת הדרמה המשפטית ג'אג שרצה למשך עשר עונות בין השנים 1995–2005, סדרת המדע בדיוני "בבילון 5", שרצה למשך חמש עונות בין השנים 1994–1998, סדרת הדרמה "הבית הלבן", שרצה למשך שבע עונות בין השנים 1999–2006 וסדרת הדרמה "הסופרנוס", שרצה למשך שש עונות בין השנים 1999–2007.
שנות ה-2000 הביאו ליצירת סדרות דרמה המשכיות מורכבות יותר ומותאמות להלך הרוח הכולל של העידן המתקדם. חלק מסדרות אלו ממשיכות עדיין את שידורן ואף יש כאלו שמשלבות בין ז'אנרים מסוימים, כדוגמת דרמת הפשע הפסיכולוגית "דקסטר", שרצה למשך שמונה עונות בין השנים 2006–2013, סדרת המותחן-פעולה "24", שרצה למשך שמונה עונות בין השנים 2001–2010, סדרת הדרמה הקומית "עקרות בית נואשות" בעלת מאפייני אופרת סבון, שרצה למשך שמונה עונות בין השנים 2004–2012, דרמת הפשע "המגן", שרצה למשך שבע עונות בין השנים 2002–2008, דרמת הפעולה "סוכן מחוק", שרצה למשך שבע עונות בין השנים 2007–2013, סדרת המסתורין-מדע בדיוני "אבודים" ששודרה למשך שש עונות בין השנים 2004–2010, דרמת הפשע "שובר שורות", שרצה למשך חמש עונות בין השנים 2008–2013, דרמת המדע בדיוני "פרינג'", שרצה למשך חמש עונות בין השנים 2008–2013, סדרת הדרמה לבני הנעורים "90210", שרצה למשך חמש עונות בין השנים 2008–2013, סדרת הדרמה "עמוק באדמה", שרצה למשך חמש עונות בין השנים 2001–2005, סדרת הריגול "זהות בדויה", שרצה למשך חמש עונות בין השנים 2001–2006, סדרת הדרמה-מדע בדיוני "באטלסטאר גלקטיקה", שרצה למשך ארבע עונות בין השנים 2004–2009, סדרת המדע בדיוני "ה-4400", שרצה למשך ארבע עונות בין השנים 2004–2007, סדרת המדע בדיוני "גיבורים" ששודרה למשך ארבע עונות בין השנים 2006–2010, סדרת המתח נמלטים, שרצה למשך ארבע עונות בין השנים 2005–2009, סדרת המסתורין "ורוניקה מארס", שרצה למשך שלוש עונות בין השנים 2004–2007, סדרת הדרמה "יריחו", שרצה למשך שתי עונות בין השנים 2006–2008, סדרת המדע בדיוני "סטארגייט יוניברס" ששודרה למשך שתי עונות בין השנים 2009–2011, סדרת המדע בדיוני "V" ששודרה למשך שתי עונות בין השנים 2009–2011.
מבין סדרות הדרמה שעדיין משודרות נמנות סדרת הדרמה התקופתית "מד מן", שהחלה בשנת 2007, דרמת הפשע "ילדי האנרכיה", שהחלה בשנת 2008, הדרמה המשפטית-פוליטית "האישה הטובה" והדרמה העל-טבעית "יומני הערפד", שהחלו בשנת 2009, דרמת האימה הפוסט-אפוקליפטית "המתים המהלכים" ודרמת הפשע "אימפריית הפשע", שהחלו בשנת 2010, דרמת הפנטזיה "משחקי הכס", דרמת האימה "אימה אמריקאית" ודרמת הריגול הפסיכולוגית "הומלנד", שהחלו בשנת 2011.
סדרות דרמה שאינן המשכיות.
סדרת הדרמה הרפואית "ER" היא הוותיקה מבין סדרות הדרמה שאינן המשכיות, בהן כל פרק עסק בנושא אחר. הסדרה רצה למשך 14 עונות מאז שנת 1994, כאשר הסדרות הבאות מבחינת אורכן הן סדרת המדע בדיוני "תיקים באפלה", שרצה למשך תשע עונות בין השנים 1993–2002, סדרת הדרמה הרפואית "האוס", שרצה למשך שמונה עונות בין השנים 2004–2012, סדרת הפנטזיה "באפי ציידת הערפדים", שרצה למשך שבע עונות בין השנים 1997–2003. בנוסף לסדרות אלו נמנות גם סדרת הפנטזיה "אנג'ל", שרצה למשך חמש עונות בין השנים 1999–2004, סדרת המערבון-דרמה "דדווד", שרצה למשך שלוש עונות בין השנים 2004–2006, סדרת הדרמה "CSI", שהחלה בשנת 2000, סדרת הדרמה המשפטית "בונז" וסדרת הדרמה הרפואית "האנטומיה של גריי", שהחלו בשנת 2005.
פיטר פירס
פיטר נוויל ליוארד פירס (אנגלית: Sir Peter Neville Luard Pears,22 ביוני 1910, פרנהאם, סאריי, אנגליה - 3 באפריל 1986, אלדבורו, אנגליה) היה זמר טנור אנגלי וחברו לחיים של המלחין בנג'מין בריטן.
חייו.
פירס למד מוזיקה בקבל קולג', אוקספורד והיה נגן עוגב בהרטפורד קולג', אך עזב לפני קבלת התואר. בהמשך למד פיתוח קול ושירה במשך שני סמסטרים בקולג' המלכותי למוזיקה.
פיטר פירס פגש את בריטן בשנת 1934, כשהיה חבר ב"זמרי ה-BBC". פירס ובריטן הופיעו ברסיטל המשותף הראשון שלהם בשנת 1937 בבאליול קולג', אוניברסיטת אוקספורד. לאחר מכן נסעו יחד לאמריקה. בשובם, ביצעו יחד את "שבע הסונטות של מיכלאנג'לו" שחיבר בריטן, בוויגמור הול בלונדון, ואחר כך הקליטו אותן לחברת EMI, הקלטתם המשותפת הראשונה.
רבות מיצירותיו של בריטן מכילות תפקיד ראשי לטנור, שנכתב במיוחד בשביל פירס. בין אלה הנוקטורן, הסרנדה לטנור, קרן וכלי קשת, המזמורים, האופרות "פיטר גריימס" ו"אלברט הרינג" (תפקידים ראשיים), "אוון וינגרייב" (סר פיליפ וינגרייב), "בילי באד" (קפטיין ויר), "טבעת החנק" (קווינט), "מוות בוונציה" (אשנבאך) ושלושת ה"משלים כנסייתיים".
פירס היה שותף לכתיבת הליברית ל"חלום ליל קיץ" ויצר בו אחד מתפקידיו הקומיים המעטים: כפלוט מתקן המפוחים הציג פרודיית דראג של ג'ואן סאת'רלנד בסצנת השיגעון של "לוצ'יה די למרמור".
קולו היה שנוי במחלוקת, יוצא דופן מבחינה ווקאלית, שתואר כ"יבש" ו"לבן". נאמר עליו, באכזריות, שהיה לו צליל אחד טוב, מי טבעי, טרצה מעל הדו האמצעי, ומשום כך האריה המכרעת של "פיטר גריימס", "עכשיו הדובה הגדולה והפליאדות", כתובה בעיקר על הצליל הזה. איכות קולו לא התאימה להקלטות, אבל אין ספק, שהצטיינה בארטיקולציה ובגמישות קולית, שבריטן ידע לנצל.
הופעתו הראשונה הייתה במטרופוליטן אופרה באוקטובר 1974 בתפקיד אשנבאך ב"מוות בוונציה". הוא שר בקביעות בקובנט גארדן ובבתי אופרה אחרים חשובים באירופה ובארצות הברית.
פירס היה גם פרשן בעל שם ללידר של שוברט, על פי רוב עם בריטן כמלווה, והצטיין כמטיף (תפקיד האוונגליסט) בפאסיונים של באך.
פירס קיבל תואר אבירות ב-1978.
פיטר פירס נקבר בחצר הקבורה של כנסיית סיינט פיטר וסיינט פול באלדבורג, סאפוק, אנגליה, וקברו צמוד לזה של בנג'מין בריטן.
כיצד לשרוד מתקפה גרעינית (חוברת)
"כיצד לשרוד מתקפה גרעינית" (באנגלית: Survival Under Atomic Attack) היא חוברת שפרסמה ממשלת ארצות הברית במהלך המלחמה הקרה. פרסום החוברת נבע מהחשש שברית המועצות תתקוף את ארצות הברית בנשק גרעיני. החוברת הכילה מידע ועצות לאזרח מה עליו לעשות במקרה של מתקפה גרעינית.
המטרה.